**Õpilaste tunnustamise kord**

I ÜLDSÄTTED

1. Tunnustamise aluseks on
Põhikooli- ja gümnaasiumiseaduse § 30 lõige 2, haridus- ja teadusministri 10. augusti 2005 määrus nr 24 “Hindamise kord”, haridus- ja teadusministri 9. veebruari 2006 määrus nr 8 “Tunnustamise kord”.

2. Eduka õppimise ja eeskujuliku või hea käitumise eest võib tunnustada järgmiselt:
2.1. Direktori käskkiri.
2.2. Kooli autahvlile kandmine.
2.3. Kooli sümboolikaga esemetega tunnustamine.
2.4. Kiitusega põhikooli lõputunnistus.
2.5. Kiituskiri “Väga heade tulemuste eest”.
2.6. Kiituskiri “Väga hea õppimise eest”.
2.7. Hõbemedal gümnaasiumi lõpetamisel.
2.8. Kuldmedal gümnaasiumi lõpetamisel.
2.9. Tõstamaa Keskkooli direktori vastuvõtt.
2.10. Preemiasõit suvisel koolivaheajal.

3. Olümpiaadidel, konkurssidel, võistlustel eduka osalemise ja aktiivse huvitegevuses kaasalöömise eest võib tunnustada järgmiselt:
3.1. Direktori käskkiri.
3.2. Avalikustamine kooli stendil, kooli ajalehes "Koolivaim", ajalehes “Tõstamaa Tuuled”, ajalehes “Pärnu Postimees”.
3.3. Kooli sümboolikaga esemetega tunnustamine.
3.4. Tõstamaa Keskkooli direktori vastuvõtt.
3.5. Preemiasõit.

4. Tööka ja kohusetundliku õpilase kasvatamise ja kooliga aktiivse koostöö eest võib tunnustada õpilase kodu:
4.1. Tänukiri tööka ja kohusetundliku õpilase kasvatamise eest.
4.2. Tänukiri meeldiva koostöö eest.

II EDUKA ÕPPIMISE JA EESKUJULIKU KÄITUMISE EEST TUNNUSTAMINE

1. Direktori käskkirjaga tunnustamine.
1.1. Põhikooli õpilasi tunnustatakse hea õppeedukuse, eeskujuliku või hea käitumise eest ja õppeedukuse tunduva parendamise eest direktori käskkirjaga iga õppeveerandi lõpus.
1.2. Ettepaneku direktori käskkirjaga tunnustamiseks hea õppeedukuse eest teeb klassijuhataja.
1.3. Käskkiri tunnustamise kohta väljastatakse kolmes eksemplaris: 1 kooli kantseleisse, 1 stendi, 1 õpilasele või vanemale.
1.4. Õppeveerandi jooksul saadud kiitused kantakse klassijuhataja poolt klassitunnistusele.

2. Kiitusega põhikooli lõputunnistus.
2.1. Kiitusega põhikooli lõputunnistusega tunnustatakse põhikoolilõpetajat, kellel kõigi lõputunnistusele kantavate õppeainete viimane aastahinne ja lõpueksamihinne on “väga hea” ning käitumine “eeskujulik” või “hea”.

3. Kiituskiri “Väga hea õppimise eest”.
3.1. Kiituskiri “Väga hea õppimise eest” antakse iga klassi lõpus õpilasele, kellel aastahinded on “väga head” ja käitumine “eeskujulik” või “hea”.
3.2. Klassijuhataja esildise põhjal teeb otsuse õppenõukogu.

4. Kiituskiri “Väga heade tulemuste eest”.
4.1. Ainekiituskiri “Väga heade tulemuste eest” antakse I kooliastme lõpus õpilasele, kellel kooliastme kolme aasta jooksul on olnud vastava õppeaine kõik veerandi ja aastahinded (pluss vastava aine vabariikliku tasemetöö hinne) “väga head” ja keda pole tunnustatud kiituskirjaga “Väga hea õppimise eest”.
4.2. II ja III kooliastmel vastava aine aastahinded (pluss 6.klassis vabariikliku tasemetöö hinne, 8.klassis üleminekueksamihinne ja 9.klassis lõpueksamihinne) on olnud “väga head”, õpilane on osalenud aine raames viktoriinidel, konkurssidel, olümpiaadidel ja keda pole tunnustatud kiituskirjaga „Väga hea õppimise eest” või kiitusega põhikooli lõputunnistusega.
4.3. Gümnaasiumiastmes antakse ainekiituskiri gümnaasiumilõpetajale, kellel vastava õppeaine kursusehinded ja kooliastmehinded (aastahinded) on „väga head” ja keda pole tunnustatud kiituskirjaga „väga hea õppimise eest” või kuld- ja hõbemedaliga.
4.4. Ainekiituskirja saamiseks teeb klassijuhatajale ettepaneku aineõpetaja.
4.5. Klassijuhataja esildise põhjal teeb otsuse õppenõukogu.

5. Hõbemedal gümnaasiumi lõpetamisel.
5.1. Hõbemedaliga tunnustatakse gümnaasiumilõpetajat, kellel kuni kahes õppeaines on kooliastmehinne vähemalt “hea” ja ülejäänud õppeainetes “väga hea” ning käitumine “eeskujulik” või “hea”.
5.2. Kui gümnaasiumilõpetajat ei ole hinnatud kooliastmehindega, tunnustatakse teda hõbemedaliga, kui tal kuni kahes õppeaines on lõputunnistuse hinne vähemalt “hea” ning ülejäänud õppeainetes “väga hea” ning käitumine “eeskujulik” või “hea”.

6. Kuldmedal gümnaasiumi lõpetamisel.
6.1. Kuldmedaliga tunnustatakse gümnaasiumilõpetajat, kelle kõigi õppeainete kooliastmehinne on “väga hea” ning käitumine “eeskujulik” või “hea”.
6.2. Kui gümnaasiumilõpetajat ei ole hinnatud kooliastmehindega, tunnustatakse teda kuldmedaliga, kui tema X, XI ja XII klassi aastahinded on kõigis õppeainetes “5” ning käitumine “eeskujulik” või “hea”. Õppenõukogu võib anda nimetatud gümnaasiumilõpetajale võimaluse enne eksamiperioodi algust parandada X ja XI klassi aastahinnet parandada ühe õppeaines.

7. Direktori vastuvõtt.
7.1. Vastuvõtule kutsutakse kiituskirjade saajad, õpilased kelle aastahinnete keskmine on õppeaasta lõpul 4,8 või kõrgem ning hõbe- ja kuldmedalikandidaadid.
7.2. Ettepaneku vastuvõtule kutsumiseks teevad aastahinnete alusel klassijuhatajad. Vastuvõtule kutsutute nimekirja koostab õppealajuhataja.

8. Preemiasõit suvisel koolivaheajal.
8.1. Preemiasõit suvisel koolivaheajal korraldatakse õppetöös ja olümpiaadidel silmapaistvaid tulemusi näidanud aktiivsetele õpilastele.
8.2. Esildise õppetööst vabastamise ja preemiasõidule lubamise kohta teeb klassijuhataja, lõpliku nimekirja kinnitab õppenõukogu.
8.3. Ühepäevast preemiasõitu korraldab kooli huvijuht koostöös klassijuhatajatega.

III OLÜMPIAADIDEL, KONKURSSIDEL, VÕISTLUSTEL EDUKA OSALEMISE JA AKTIIVSE HUVITEGEVUSES KAASALÖÖMISE EEST TUNNUSTAMINE

1. Direktori käskkirjaga tunnustamine.
1.1. Direktori käskkirjaga tunnustatakse olümpiaadidel, konkurssidel, võistlustel eduka osalemise eest.
1.2. Esildise käskkirjaga tunnustamiseks teeb aineõpetaja, juhendaja, treener.
1.3. Direktori käskkirjaga tunnustatakse aktiivse huvitegevuses kaasalöömise eest.
1.4. Esildise käskkirjaga tunnustamiseks teeb huvijuht.
1.5. Käskkiri tunnustamise kohta väljastatakse kolmes eksemplaris: 1 kooli kantseleisse, 1 stendi, 1 õpilasele või vanemale.
1.6. Õppeveerandi jooksul saadud kiitused kantakse klassijuhataja poolt klassitunnistusele.

2. Avalikustamine kooli stendil, ajalehetedes "Koolivaim", “Tõstamaa Tuuled", “Pärnu Postimees”.
2.1. Olümpiaadidel, konkurssidel ja võistlustel edukalt osalenud õpilaste nimed avalikustatakse stendidel õppealajuhataja või huvijuhi poolt.
2.2. Koostöös “Tõstamaa Tuultega” avaldatakse olümpiaadidel, konkurssidel ja võistlustel edukate õpilaste tulemused vähemalt kaks korda õppeaasta jooksul.
2.3. ”Pärnu Postimehele” tehakse ettepanek avaldada lühisõnumeid üleriigiliste saavutuste kohta.

3. Rahaliste preemiate maksmine.
3.1. Õpilaste rahaline premeerimine toimub vastavalt Tõstamaa valla eelarve võimalustele.
3.2. Rahaliste preemiate suurus vaadatakse üle igal uuel eelarveaastal.
3.2. Taotluse õpilaste rahaliseks premeerimiseks Tõstamaa Vallavalitusele teeb kooli dirketor.
3.3. Rahaliste preemiate saajate nimekirja arvatakse õpilased, kelle aastahinnete keskmine on õppeaasta lõpul 4,8 või kõrgem ning hõbe- ja kuldmedalikandidaadid, väljapaistvate spordi-, konkursi-, aineolümpiaadi- ja viktoriinitulemustega õpilased.

4. Direktori vastuvõtt.
4.1. Vastuvõtule kutsutakse maakonna aineolümpiaadide 1.-3. koha saavutanud ning üleriigiliste olümpiaadide 1.-12. koha saavutanud õpilased.
4.2. Vastuvõtule kutsutakse maakonna konkurssidel 1.-3. koha saavutanud ja üleriigilistel konkurssidel 1.-6. koha saavutanud õpilased.
4.3. Vastuvõtule kutsutakse üleriigilistel võistlustel 1.-6. koha saavutanud sportlased.
4.4. Vastuvõtule kutsutute nimekirja koostavad õppealajuhataja ja huvijuht vastavalt klassijuhatajate ettepanekutele.

5. Preemiasõit.
5.1. Preemiasõit suvisel koolivaheajal korraldatakse õppetöös, spordis ja olümpiaadidel silmapaistvaid tulemusi näidanud aktiivsetele õpilastele.
5.2. Esildise preemiasõidule lubamise kohta teeb õppealajuhataja vastavalt laekunud protokollidele ja õppetöö aruannetele.
5.3. Ühepäevast preemiasõitu korraldab kooli huvijuht koostöös klassijuhatajatega.

IV TÖÖKA JA KOHUSETUNDLIKU ÕPILASE KASVATAMISE JA KOOLIGA AKTIIVSE KOOSTÖÖ EEST TUNNUSTAMINE.

1. Õpilase kodu tunnustamine.
1.1. Tänukirjaga “Tööka ja kohusetundliku õpilase kasvatamise eest” tunnustatakse õppetöös edukate õpilaste, kelle tunnistusel on hinded “4” ja “5” ning käitumine on “eeskujulik” või “hea”, kodusid õppeperioodi lõpus.
1.2. Tänukirjade väljaandmise otsustab klassijuhataja.